આ જ સમયે પોલીસ જે કડીની રાહ જોઈ રહી હતી તેવી ઘટના ઘટી. પ્રિયાનો મંગેતર વિરેન્દ્ર રૂમમાં આવ્યો અને વિજયભાઈ અને પોલીસ ઈન્સ્પેક્ટર ચાવડા વાત કરતા હતા ત્યાં આવીને ઊભો રહી ગયો. બન્નેની વાત ચાલુ હતી ત્યાં વિરેન્દ્રએ સસરા વિજયભાઈ સામે જોઈ કહ્યું, ‘છોડો ને પપ્પા, પોલીસ કહે છે કે તેણે આપઘાત કરી લીધો છે તો પછી શું કામ ખોટા હેરાન થાવ છો..!’ પી.આઈ. ચાવડાને આ વાત હચમચાવી ગઈ. વિરેન્દ્ર કેમ કેસ પુરો કરવા માંગે છે? આવા વિચારે પીઆઈ ચાવડાના મને વિરેન્દ્રને શંકાસ્પદ આરોપી માની લીધો. પણ ચાવડા પણ અનુભવી હતા તેમણે તાત્કાલીક કોઈ રિએક્શન આપવાની જગ્યાએ સ્થિતિ સામાન્ય રાખવા વાત આગળ વધારી અને પ્રિયાના ઘરેથી નીકળી ગયા. તેમનો બેસાણાંમાં જવાનો પ્લાન લગભગ સફળ થઈ ગયો હતો પરંતુ વિરેન્દ્ર સામે કોઈ નક્કર પુરાવા ન હતા કે તે જ હત્યારો છે. ના ફોન કોલ્સ, ના હત્યાના સ્થળની આસપાસ કોઈ સબૂત, નજરે જોનારો કોઈ નહીં! ઉપરાંત તે પહોંચેલા બિલ્ડરનો દીકરો હતો. તેને પુરાવા વગર પકડીને ગુનો કબૂલાવાનું જોખમ પોલીસ લેવા માંગતી ન હતી.